Matthias Maucksch

Matthias Maucksch (s. 11. kesäkuuta 1969 Dresden) on saksalainen jalkapallovalmentaja ja entinen puolustaja. Kesäkuusta 2019 lähtien hän on toiminut Union Fürstenwalden päävalmentajana.

 Ura 
 Pelaajana 
Maucksch aloitti jalkapalloilijan uransa Dynamo Dresdenin juniorijoukkueessa vuonna 1976 ja nousi edustusmiehistöön 1987. Hän voitti kaksi DDR:n mestaruutta ennen Saksan jälleenyhdistymistä. Maucksch jatkoi Dynamossa esiintyen 118 ottelussa Bundesliigassa, josta seura putosi kauden 1994–1995 jälkeen. 

Putoamisen jälkeen Maucksch siirtyi 2. Bundesliigassa pelaavaan VfL Wolfsburgiin, jota edusti kaksi kautta. Maucksch oli mukana Wolfsburgin nousujuhlissa keväällä 1997, mutta jätti joukkueen samana kesänä siirtyen VfB Leipzigiin. Hän palasi vielä pääsarjassa pelanneeseen 1. FC Nürnbergiin 1998, mutta ei onnistunut vakiinnuttamaan paikkaansa seurassa ja siirtyi epäonnistuneen kauden jälkeen Energie Cottbusiin. Myös kausi Energiessä jäi vaatimattomaksi ja Maucksch siirtyi amatööriseura FV Dresdeniin. Hän lopetti uransa amatööriseura VfL Pirna-Copitzissa 2006.

Maajoukkuetasolla Maucksch edusti DDR:ää yhdessä maaottelussa Ranskaa vastaan vuonna 1990. 

 Valmentajana 
Valmennusuransa Maucksch aloitti vuonna 2007 Döbelner SC:n päävalmentajana. Saman vuoden lokakuussa hän siirtyi Dynamo Dresdenin organisaatioon II-joukkueen päävalmentajan tehtäviin. Hän johdatti Dynamon II-joukkueen Landesliga Sachsenin ja Sachsenpokalin mestariksi vuonna 2009.

Maucksch nousi lokakuussa 2009 Dynamo Dresdenin edustusjoukkueen päävalmentajaksi alankomaalaisen Ruud Kaiserin potkujen jälkeen.SG Dynamo beurlaubt Ruud Kaiser  Dynamo Dresden.  Hänen johdollaan Dynamo nousi 3. Ligan putoamiskamppailusta kahdenneksitoista. Kesäkuussa 2010 hän allekirjoitti jatkosopimuksen vuoteen 2012.Trainer Maucksch verlängert Kaudella 2010/11 Dynamo Dresden paransi otteitaan ja nousi lähemmäs 3. Ligan kärkisijoja. Maucksch sai kuitenkin potkut tehtävistään huhtikuussa 2011. Runsas kuukausi myöhemmin seura nousi 2. Bundesliigaan.Dynamo entlässt Maucksch und holt Loose Kicker.de 

Maucksch palasi valmennustehtäviin kesäkuussa 2018 3. Ligan Sportfreunde Lotten päävalmentajana.Maucksch übernimmt die Sportfreunde Lotte dfb,de  Hän sai kuitenkin potkut jo elokuussa 2018, kun Lotte oli aloittanut kautensa neljällä tappiolla.Vertrag mit Maucksch aufgelöst  Sf-lotte  Tammikuussa 2019 Mauckschin ura jatkui BFC Dynamon päävalmentajana.Der neue BFC-Coach heißt Maucksch Kicker.de 

Kesäkuussa 2019 Maucksch palasi kolmannen kerran Union Fürstenwalden päävalmentajaksi.Maucksch zum Dritten beim FSV Union  Moz.de 

 Saavutukset 

 Meriitit pelaajana 
 DDR:n mestaruus (2): 1989, 1990
 FDGB-Pokal: 1990

 Meriitit valmentajana 
 Landesliga Sachsen: 2009
 Sachsenpokal: 2009

 Lähteet 

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Itäsaksalaiset jalkapalloilijat
Luokka:Vuonna 1969 syntyneet
Luokka:Elävät henkilöt